Reĝa Kolegio de Psikiatroj (Britio)

La Reĝa Kolegio de Psikiatroj estas la ĉefa profesia organizo de psikiatroj en Unuiĝinta Reĝlando, kaj respondecas pri reprezentado de psikiatroj, pri psikiatria esplorado kaj pri disponigo de publika informo pri mensaj sanproblemoj. La kolegio donas konsilojn al la respondeculoj pri trejnado kaj atestado de psikiatroj en Britio. Krom eldono de multaj libroj kaj produktado de pluraj ĵurnaloj, la kolegio produktas, por la publiko, informojn pri mensaj sanproblemoj. Ĝiaj oficejoj situas ĉe 21 strato Prescot en Londono, proksime al Aldgate.